ગુજરાતમાં ગરમી હવે તેની ચરમસીમાએ છે. સમય જતાં ઉનાળો આકરો થતો જાય છે. વેકેશન પડ્યું એટલે સહુ ફરવા જવાનું અથવા જે રોજિંદા જીવનમાં ના થઈ શકે તેવા કાર્યક્રમો ગોઠવવામાં વ્યસ્ત બની ગયા હશો. બાળકો અને તેમની સાથે માતા-પિતા પણ બહાર ગામ જવા વેકેશનનો ઉપયોગ કરે છે, અને એ સ્વાભાવિક છે. તેમ છતાં ઘણા પરિવારો અનેક અગવડતાના કારણે બહાર ગામ જઇ શકતા નથી. અહી વેકેશનમાં બહારગામ જવાના બદલે શું કરી શકાય તે અંગે સૂચન અથવા કહો કે પર્યાય ચર્ચ્યા છે. આશા છે કે કોઈકના ઉપયોગમાં આવશે. માતા-પિતા જાણતા બધુ હોય છે પણ ઘણી વખત આળસ અથવા વધુ વ્યસ્તતામાં અમલમાં મૂકવાથી ચૂકી જવાય છે. આ વખતે આવું કરશો તો તમારા બાળકના ઘડતરમાં રચનાત્મક સહાયતા થશે.